104 टेस्ट मैचों में 23 शतकों के साथ सहवाग ने 8,586 रन बनाए हैं। वहीं 251 वनडे मैच खेलने वाले सहवाग ने 15 शतक लगाते हुए 8,273 रन बनाए हैं। 18 टी-20 अंतरराष्ट्रीय में उन्होंने 394 रन बनाए हैं।
टेस्ट में सहवाग भारत के लिए पांचवें सबसे ज्यादा रन बनाने वाले बल्लेबाज हैं। वहीं सहवाग टेस्ट में पांचवें सबसे ज्यादा शतक (23) लगाने वाले भारतीय बल्लेबाज भी हैं। उन्होंने टेस्ट में भारत की तरफ से सबसे ज्यादा दो बार तिहरा शतक भी लगाया है।
वनडे क्रिकेट में सहवाग और सचिन तेंदुलकर 4,387 रनों की साझेदारी करके नौवीं सबसे ज्यादा रन बनाने वाली जोड़ी है। वहीं टेस्ट क्रिकेट में सहवाग ने गौतम गंभीर के साथ मिलकर 4,412 रन जोड़े और आठवीं सबसे ज्यादा रन जोड़ने वाली जोड़ी बने।
सहवाग एक दिन में सबसे अधिक 284 रन बनाने वाले भारतीय बल्लेबाज हैं। वहीं उन्होंने सबसे कम गेंदों (278 गेंद) में तिहरा शतक लगाया है। वह डॉन ब्रेडमैन के साथ संयुक्त रूप से सबसे अधिक तीन बार टेस्ट में 290 से अधिक के स्कोर पर आउट हुए हैं।
सहवाग टेस्ट और वनडे में 7,500 से अधिक रन बनाने वाले इकलौते ओपनर हैं। वनडे क्रिकेट में दोहरा शतक लगाने वाले सहवाग दूसरे बल्लेबाज बने थे। अब तक आठ बल्लेबाज यह कारनामा कर चुके हैं।
awa_Deva awa_Deva awa_Deva awa_Deva awa_Deva